Кола се заби отвесно в двор на къща в Смолян
https://www.marica.bg/region/smolqn/kola-se-zabi-otvesno-v-dvor-na-kashta-v-smolqn Marica.bg
Кола се заби отвесно в двор на къща в смолянския квартал Каптажа около 13:00 ч. днес.
Автомобилът излетял от пътя и паднал отдолу в градината, забивайки предницата си в пръстта. По чудо няма пострадали.
Заради първия дъжд в региона има десетки ПТП-та от рано сутринта, съобщиха от полицията.
До този час има само един сериозно пострадал от катастрофа на главния булевард до КАТ в кв. "Райково" в областния град. Катастрофата става около 5 часа сутринта, но дълго време движението се извършваше в едната лента и се образуваха километрични колони.
Джип навлиза в насрещното движение и блъска челно Дачия. Пострадал е 57-годишният шофьор на Дачията, който е приет в смолянската болница с комоцио, фрактури на прешлен и няколко ребра и контузия на бял дроб. По случая е образувано досъдебно производство, съобщи ст. комисар Николай Димов, директор на ОД на МВР - Смолян.
автомобил инцидент